Juozapas Algis Leišis

Juozapas Algis Leišis (1943 m. sausio 10 d. Verbiškėse, Aluntos valsčiuje – 2019 m. kovo 7 d.)Mirė vienas karinių jūrų pajėgų įkūrėjų dimisijos jūrų kapitonas Juozapas Algis Leišis. Lietuvos kariuomenė. 2019-03-07. Nuoroda tikrinta 2026-01-17. – Lietuvos karinis veikėjas, dimisijos jūrų kapitonas.

 Biografija 
1962–1968 m. mokėsi Leningrado aukštojoje jūrų karinėje inžinerinėje mokykloje. 1968–1989 m. SSRS Baltijos karinio laivyno laivo inžinierius mechanikas, brigados, divizijos, laivyno vyriausiasis laivų inžinierius. 1974–1976 m. studijavo Leningrado jūrų karinėje akademijoje. 1983 m. SSRS karinio jūrų laivyno pirmo rango kapitonas.

1989–1991 m. Klaipėdos civilinės gynybos štabo viršininkas. 1990 m. talkino kuriant savanorių formuotes. Jo iniciatyva įkurta Lietuvos Respublikos karinio laivyno atkūrimo ekspertų taryba, 1991–1992 m. jos pirmininko pavaduotojas – veiklos koordinatorius, Pakrančių apsaugos rinktinės – atkuriamo karo laivyno vadas. 1992 m. liepos 4 d. priėmė atkurtų Lietuvos karinių jūrų pajėgų (KJP) vėliavą, vedė sėkmingas derybas su Rusija dėl karo laivų įsigijimo. 1992 m. rudenį išėjo į atsargą. 1994 m. jūrų kapitonas. 1994–2005 m. KJP ekspertas.

Kelių išradimų autorius, paskelbė mokslo darbų apie laivų ant oro pagalvės konstravimą ir eksploatavimą. Parengė Lietuvos karinių jūrų pajėgų programinius ir metodinius dokumentus: „Karo laivo statutas“ (2001 m.), „Karinių jūrų pajėgų koncepcija“ (1991, 2002 m.), „Lietuvos karinių jūrų pajėgų kovinio rengimo vadovas“ (2003 m.) ir kitus.

 Įvertinimas 
 1998 m. DLK Gedimino ordino 1 laipsnio medalis.
 2003 m. Vyčio Kryžiaus ordino Komandoro kryžius.

 Šaltiniai 

Kategorija:TSRS karininkai
Kategorija:Lietuvos jūrų kapitonai
Kategorija:Lietuvos karo laivų kapitonai